《题洪复翁诗卷后二首 其二》
宋代·方一夔

诗里人传大小贤，自怜同业不同年。白云孺子诗千首，黄石老人书一编。

冷眼危途风竹乱，知心旧事雪松坚。别愁去作星桥梦，长傍河西牛斗边。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。